b'\n_START_ARTICLE_\nBergensalliansen\n_START_PARAGRAPH_\nBergensalliansen er en politisk m\xc3\xb8teplass for 22 kommuner i storbyregionen Bergen og omland. Samarbeidet ble etablert 13. april 2011 til erstatning for det tidligere regionr\xc3\xa5det Bergensregionen, og ledes av Bergens byr\xc3\xa5dsleder. Kommunene i Bergensalliansen eier ogs\xc3\xa5 det interkommunale n\xc3\xa6ringsutviklingsselskapet Business Region Bergen AS (BRB) som ble etablert i 2007, sammen med Hordaland fylkeskommune og Stord kommune i Sunnhordland.\n_START_SECTION_\nMedlemskommuner\n_START_PARAGRAPH_\nAsk\xc3\xb8y, Austevoll, Austrheim, Bergen, Fedje, Fjell, Fusa, Gulen, Lind\xc3\xa5s, Kvam, Masfjorden, Meland, Modalen, Os, Oster\xc3\xb8y, Rad\xc3\xb8y, Samnanger, Sund, Tysnes, Vaksdal, Voss, \xc3\x98ygarden.'